АҞӘА, жәабран 6-Sputnik. Аԥсны ахада Аслан Бжьаниа имшира идиныҳәалеит Аахыҵ Уаԥстәыла ахада Анатоли Бибилов. Абри атәы аанацҳауеит ахада иофициалтә саит.
Аахыҵ Уаԥстәыла ахада 51 шықәса ихыҵит.
"Ҳаҭыр зқәу Анатоли Илиа-иԥа! Аԥсны жәлар рыхьӡалеи хаҭала сыхьӡалеи шәирамш шәыдысныҳәалоит. Шәара аҳәынҭқарратә усзуҩуп, шәыԥсҭазараа зегьы шәыԥсадгьыл амаҵ азуреи, ахьыԥшымра арӷәӷәареи, аҳәынҭқарратә усбарҭақәа рырҿиареи иазышәкит", - ҳәа аҳәоит адныҳәалараҿы.
Бжьаниа иазгәеиҭеит Бибилов Аԥсны ҳаҭырла ишизыҟоу, аполитикатә усзуҩ иаҳасабала, аиашьаратә республикақәа рыбжьара аимабзиара арӷәӷәараҿы илагалазы.
Аԥсны ахада иколлега изеиӷьеишьеит агәабзиара ӷәӷәеи ақәҿиарақәеи.
АҞӘА, хәажәкыра 5– Sputnik. Иҳаҩсыз уахыки-ҽнаки рыла COVID-19 рылоу ирыламу аилкааразы 234-ҩык атестқәа рзыҟаҵан, урҭ рахьтә 21-ы акоронавирус рцәа ишалаз аадырԥшит ҳәа аанацҳауеит Ауааԥсыра COVID-19 рацәыхьчаразы аоперативтә штаб.
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 34-ҩык, урҭ рахьтә 21-ы акоронавирус адиагноз рзышьақәыргылоуп, рҭагылазаашьа бааԥсуп фҩык, ибжьаратәуп -16-ҩык.
Аҟәатәи аинфекциатә хәышәтәырҭаҿы ирхәышәтәуеит акоронавирус зцәа иалоу 14-ҩык апациентцәа, Очамчыра ирхәышәтәуеит фҩык, Тҟәарчалтәи ахәышәтәырҭаҿы - хҩык, Гагратәи ахәышәтәырҭаҿы - жәаҩык.
Ауааԥсыра COVID-19 рацәыхьчаразы аоперативтә штаб ажәлар рахь ааԥхьара ҟанаҵоит аҿкычымазара рымкырц азы иахәҭоу аԥҟарақәа зегьы ирықәныҟәаларц.
Акоронавирус иазку ажәабжьқәа зегьы шәрыԥхьар ҟалоит абра>>
Аҟәа имҩаԥысит "Ақыҭанхамҩа аҿиареи, аинновациеи рзы ацентр" захьӡу анаплак ҿыц аалыҵ аӡыргара иазкыз аусмҩаԥгатә. Аӡыргарахь инаган еиуеиԥшым ахәаҷа-маҷақәа рнырҵәаразы рхы иадырхәо ҩынҩажәа рҿынӡа ахәшәқәа. Аиҿкааҩцәа излазгәарҭо ала, ари коммерциатә проектуп. Уи напхгара аиҭоит ақыҭанхамҩа ԥасатәи аминистр Амиран Какалиа.
Шәазыӡырҩы аудио.